钦定古今图书集成/历象汇编/乾象典/第095卷 > 《礼记》 > 《郊特牲》
## 钦定古今图书集成/历象汇编/乾象典/第095卷 > 《礼记》 > 《郊特牲》

季春出火，为焚也。

〈注〉谓“焚莱也。”凡出火，以火出。建辰之月，火始出。〈疏〉出火，以火出者，案《春秋》火出为夏三月。此火出者，谓出陶冶之火，故《左氏》昭六年，“郑人铸刑”书。火未出而用火，故晋士文伯讥之。若田猎之火，则昆虫蛰后得火，田以至仲春也。